CELEX: 62017TN0691
Language: sk
Date: 2017-09-28 00:00:00
Title: Vec T-691/17: Žaloba podaná 28. septembra 2017 – hoechstmass Balzer/EUIPO (Tvar meracieho pásma)

27.11.2017   
            
            
               SK
            
            
               Úradný vestník Európskej únie
            
            
               C 402/54
            
         Žaloba podaná 28. septembra 2017 – hoechstmass Balzer/EUIPO (Tvar meracieho pásma)
   (Vec T-691/17)
   (2017/C 402/71)
   Jazyk konania: nemčina
   
      Účastníci konania
   
   
      Žalobkyňa: hoechstmass Balzer GmbH (Sulzbach, Nemecko) (v zastúpení: K. Zapfe, Rechtsanwalt)
   
      Žalovaný: Úrad Európskej únie pre duševné vlastníctvo (EUIPO)
   
      Údaje týkajúce sa konania pred EUIPO
   
   
      Sporná ochranná známka: trojrozmerná ochranná známka Únie (Tvar meracieho pásma) – prihláška č. 15 004 997.
   
      Napadnuté rozhodnutie: rozhodnutie štvrtého odvolacieho senátu EUIPO z 28. júla 2017 vo veci R 2331/2016-4.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu z 28. júla 2017 (vec R 2331/2016-4) – napadnuté rozhodnutie – týkajúce sa trojrozmernej ochrannej známky 015004997,
            
         
               —
            
            
               zaviazal žalovaného/EUIPO na náhradu trov konania o tejto žalobe a trov konania pred odvolacím senátom,
            
         
               —
            
            
               subsidiárne obmedzil zoznam výrobkov v triede 09 doplnením slov „pre krajčírov“ ku slovám „krajčírske pásmo“ a zrušil rozhodnutie štvrtého odvolacieho senátu EUIPO z 28. júla 2017 v časti, v ktorej sa týka „krajčírskych pásiem“.
            
         
      Uvádzaný žalobný dôvod
   
   Porušenie článku 7 ods. 1 písm. b) nariadenia č. 207/2009.